ai4bharat/Pralekha huggingface dataset:
सूचना और प्रसारण मंत्रालय
आईएफएफआई 52 भारतीय पैनोरमा फिल्म 'सिजौ' ने 1958 तक भारत-भूटान की सीमा पर प्रचलित सामंती भूमि पट्टा प्रणाली की क्रूरता को उजागर किया
अब तक अज्ञात और अनन्वेषित बोडो भाषा की फिल्म सिजौ 1958 तक भारत-भूटान की सीमा पर प्रचलित सामंती भूमि पट्टा प्रणाली की अमानवीय क्रूरता को उजागर करती है।
भारतीय पैनोरमा फीचर फिल्म श्रेणी के तहत 52वें आईएफएफआई में प्रदर्शित यह फिल्म भारत-भूटान सीमा के पास स्थित असम के सैखोंग गुड़ी गांव के एक युवा लड़के सिजौ के आस-पास घूमती है। उसका जीवन एक दुर्भाग्यपूर्ण मोड़ लेता है, जब वह सामंती भूमि पट्टा प्रणाली के एक शिकार बन जाता है। यह घटनाक्रम लड़के को एक संन्यासी के रूप में परिवर्तित कर देता है।
इस फिल्म के निर्देशक विशाल पी. चलिहा ने एक प्रेस कॉन्फ्रेंस में कहा, “जब मैं गुलामी के बारे में सोचता हूं तो मेरे दिमाग में अफ्रीका की तस्वीर आती थी। मुझे इसकी जानकारी नहीं थी कि मेरे पड़ोस में भी गुलामी प्रचलित थी।”
उन्होंने बताया कि जब निर्माता उनके पास इस विचार को लेकर आए तो इसने उन्हें तुरंत प्रभावित किया और उन्होंने इस फिल्म को बनाने का इरादा कर लिया।
इस फिल्म की तैयारियों के बारे में निर्देशक ने बताया कि इसके लिए वे भूटान गए और सभी सीमावर्ती गांवों के लोगों से बातचीत की। उन्होंने कहा, “इस विषय पर कोई लिखित रिकॉर्ड उपलब्ध नहीं था। यह सब इस क्रूर सामंती व्यवस्था के पीड़ितों के वंशजों के दिमाग में ही मौजूद था।”
उन्होंने आगे बताया कि फिल्म को पूरा करने में लगभग छह महीने का समय लगा। शोध करने के लिए टीम भूटान और सीमावर्ती गांवों में ठहरी थी। उन्होंने आगे कहा, "इन वंशजों ने कहानी को बहुत ही सुंदर ढंग से सुनाया, जिससे मैं एक अच्छी पटकथा लिख पाया।"
सिजौ

निर्देशक के बारे में:
विशाल पी. चलिहा असम के फिल्म निर्माता और पटकथा लेखक हैं।
उनकी पिछली फिल्मों में '40 इयर्स इन द वाइल्ड'  और एक वृत्तचित्र फिल्म 'सबधान'  शामिल हैं।
फिल्म के बारे में:
यह फिल्म असम में भारत-भूटान सीमा के पास सैखोंग गुड़ी गांव के एक युवा लड़के सिजौ के आस-पास घूमती है। वह एक हंसमुख बच्चा है और अपने दोस्तों के साथ खेलना पसंद करता है। उसका जीवन एक दुर्भाग्यपूर्ण मोड़ लेता है, जब वह सामंती भूमि पट्टा प्रणाली के एक शिकार बन जाता है।
भूटान में एफएलटीएस का प्रचलन था और 1958 में इसे समाप्त किए जाने तक भारत-भूटान सीमा क्षेत्रों के पास रहने वाले लोगों को भी प्रभावित करता था। यह घटनाक्रम लड़के को एक संन्यासी के रूप में परिवर्तित कर देता है।
निर्माता:
विशाल फिल्म्स की शुरुआत 2001 में प्रियम खेरकातारी ने असम के गुवाहाटी में की थी। इसकी निर्मित 'द ताई फाकीज' को 2009 में सर्वश्रेष्ठ मानवशास्त्रीय फिल्म के लिए राष्ट्रीय फिल्म पुरस्कार मिला था। असम में शिवम प्रोडक्शन्स की स्थापना 2017 में ओमप्रकाश खेरकातारी ने थी। विशाल फिल्म्स के साथ निर्मित 'सिजौ' इसकी पहली फीचर फिल्म है।
कलाकार समूह
पटकथा लेखक: विशाल पी चलीहा
सिनेमेटोग्राफी: आशुतोष कश्यप
संपादक: बिशाल सरमाह
कलाकार: बिजित बसुमतारी
वस्त्र मंत्रालय
कपड़ा एवं रेल राज्य मंत्री श्रीमती दर्शना जरदोश ने कहा कि सिल्क मार्क का उद्देश्य सिल्क  को उचित बढ़ावा देना और देश-विदेश में भारतीय सिल्क की ब्रांड इक्विटी का निर्माण करना है
उन्होंने सिल्क मार्क एक्सपो का उद्घाटन किया
22 अगस्त, 2022 से 28 अगस्त, 2022 तक आयोजित होने वाले सिल्क मार्क एक्सपो में 12 राज्यों के 39 प्रदर्शक भाग ले रहे हैं
कपड़ा और रेल राज्य मंत्री श्रीमती दर्शना विक्रम जरदोश ने कपड़ा मंत्रालय में सचिव श्री उपेन्द्र प्रसाद सिंह और श्री रजित रंजन ओखंडियार आईएफएस, सीईओ एवं सदस्य सचिव, केन्द्रीय सिल्क बोर्ड, कपड़ा मंत्रालय की उपस्थिति में सिल्क मार्क एक्सपो का उद्घाटन किया। इस प्रदर्शनी का आयोजन केंद्रीय सिल्क बोर्ड, कपड़ा मंत्रालय, भारत सरकार द्वारा प्रायोजित एक सोसायटी सिल्क मार्क ऑर्गनाइजेशन ऑफ इंडिया  द्वारा किया जा रहा है।
इस अवसर पर श्रीमती दर्शना जरदोश ने यह उल्लेख भी किया कि भारतीय कपड़ा एक वैश्विक अवसर के कगार पर खड़ा है। केंद्रीय सिल्क बोर्ड ने यह सुनिश्चित करने के लिए एक नई व्यवस्था शुरू की है कि सिल्क  उत्पाद लेबलिंग की प्रक्रिया के माध्यम से उत्पाद उपभोक्ता समर्थक जानकारी के लिए अपनी सामग्री के बारे में विशिष्ट मार्किंग करते हैं। इस बारे में विस्तार से जानकारी देते हुए उन्होंने कहा कि सिल्क मार्क ऑर्गनाइजेशन ऑफ इंडिया द्वारा "सिल्क मार्क" के नाम से एक योजना तैयार की गई है। उन्होंने कहा कि सिल्क मार्क का उद्देश्य देश-विदेश में सिल्क को उचित बढ़ावा देना और भारतीय सिल्क की ब्रांड इक्विटी का निर्माण करना है। उन्होंने कहा कि इससे न केवल सिल्क उपभोक्ताओं के हितों की, बल्कि सिल्क के उस मूल्य श्रृंखला के सभी हितधारकों के हितों की भी रक्षा हो रही है, जिसमें किसान, रीलर, ट्विस्टर्स निर्माता और शुद्ध सिल्क के व्यापारी शामिल हैं।
उन्होंने यह भी कहा कि इन प्रदर्शनियों का उद्देश्य हमारी समृद्ध विरासत की रक्षा करना और सिल्क क्षेत्र में काम कर रही महिला बुनकरों और कामगारों को सशक्त बनाना तथा उन्हें बेहतर जीवन जीने के अधिक अवसर प्रदान करना है। उन्होंने कहा कि सरकार इस उद्योग को बढ़ावा देने के लिए कई कदम उठा रही है। श्रीमती जरदोश ने प्रदर्शकों और बुनकरों के साथ बातचीत की और उनसे उत्तम सिल्क उत्पाद भी खरीदे।
सिल्क मार्क एक गुणवत्ता आश्वासन लेबल है, जो यह दर्शाता है कि उसे जिस उत्पाद पर चिपकाया गया है वह शुद्ध रेशम से बना है। इसे सिल्क यार्न, साड़ी, ड्रेस सामग्री, तैयार वस्त्र, फर्निशिंग सामग्री और अन्य सिल्क उत्पादों पर चिपकाया जा सकता है जो 100% प्राकृतिक सिल्क से बने होते हैं। 4300 से अधिक सदस्य और 4.3 करोड़ से अधिक सिल्क मार्क लेबल वाले उत्पाद बाजार में हैं। 'सिल्क मार्क ऑर्गनाइजेशन ऑफ इंडिया' सिल्क में गुणवत्ता आंदोलन का नेतृत्व कर रहा है और सिल्क बिरादरी को शुद्धता का आश्वासन दे रहा है। सिल्क मार्क लगने से योग्यता मानकों पर प्रकाश डाला जाएगा जो सिल्क बिरादरी को एक साथ जोड़ने के अलावा घरेलू और निर्यात बाजारों में उपभोक्ता विश्वास का निर्माण करेगा।
सिल्क मार्क एक्सपो, सिल्क मार्क को बढ़ावा देने के लिए एक सशक्त उपकरण साबित हुआ है। 22 अगस्त, 2022 से 28 अगस्त, 2022 तक आयोजित होने इस एक्सपो में 12 राज्यों के 39 प्रदर्शक भाग ले रहे हैं।...
एमजी/एएम/आईपीएस/एसएस
(Visitor Counter : 396
प्रधानमंत्री कार्यालय
प्रधानमंत्री ने ग्रीस में इस्कॉन के प्रमुख गुरु दयानिधि दास से मुलाकात की
प्रधानमंत्री श्री नरेन्द्र मोदी ने 25 अगस्त 2023 को ग्रीस के एथेंस में इस्कॉन के प्रमुख गुरु दयानिधि दास से मुलाकात की।
प्रधानमंत्री ने 2019 में भारत में दोनों के बीच हुई मुलाकात को याद किया। इस मुलाकात के दौरान प्रधानमंत्री को ग्रीस में इस्कॉन की गतिविधियों के बारे में जानकारी दी गई।
सूक्ष्म, लघु एवं मध्यम उद्यम मंत्रालय
सतत विकास के लिए संसाधनों का आदर्श उपयोग जरूरी – श्री गिरिराज सिंह
श्री गिरिराज सिंह नई दिल्ली में सामाजिक उद्यम सम्मेलन – 2018 को संबोधित करते हुए
सूक्ष्म, लघु और मध्यम उद्यम राज्य मंत्री  श्री गिरिराज सिंह ने कहा है कि सतत विकास के लिए भारत को संसाधनों के आदर्श उपयोग के संबंध में घरेलू विकसित प्रौद्योगिकियों की आवश्यकता है।
वह आज नई दिल्ली में एमएसएमई मंत्रालय के सामाजिक उद्यम सम्मेलन – 2018 में बोल रहे थे। उन्होंने कहा कि एमएसएमई मंत्रालय के सौर चरखा मिशन अपने आप में एक मिसाल है, जो पिछले 6 महीनों से कई गांवों में चल रहा है। इस मिशन के तहत आजीविका के अवसर पैदा करके महिलाओं को शक्तिसम्पन्न बनाया जा रहा है। महिलाएं अब प्रतिमाह दस हजार रुपये से अधिक की आय कर रही हैं। मंत्री महोदय ने कहा कि वे सभी उद्यम जो समाज के विकास में लगे हैं, वे सभी सामाजिक उद्यम हैं। उन्होंने कहा कि खादी सामाजिक उद्योग की बेहतरीन मिसाल है। खादी ग्राम उद्योग का पर्यावरण पर कोई दुष्प्रभाव नहीं पड़ता और यह उद्योग प्रदूषण मुक्त है। उन्होंने युवाओं से आग्रह किया कि वे खादी उद्योग में शामिल होकर सतत विकास मॉडल का हिस्सा बनें।
श्री गिरिराज सिंह ने कहा कि किसानों की आय दोगुनी करने के बारे में प्रधानमंत्री के विज़न को पूरा किया जा सकता है, जब हम ग्रामीण क्षेत्रों में उपलब्ध संसाधनों का इस्तेमाल करना शुरू कर दें। ग्रामीण क्षेत्रों के संसाधनों में गाय का गोबर, गोमूत्र, मनुष्यों के कटे हुए बाल और कृषि कचरा इत्यादि शामिल हैं। इन सब को बायो-कम्पोस्ट में बदला जा सकता है।
इस अवसर एमएसएमई मंत्रालय के अपर सचिव एवं विकास आयुक्त श्री राम मोहन मिश्रा ने कहा कि एमएसएमई मंत्रालय ने सामाजिक उद्योग क्षेत्र को समर्थन देने के लिए योजना शुरू की है। कौशल विकास एवं उद्यमियता मंत्रालय की संयुक्त सचिव सुश्री ज्योत्सना सिटलिंग ने युवाओं में कौशल विकास को प्रोत्साहन देने के लिए मंत्रालय द्वारा उपलब्ध योजनाओं और कार्यक्रमों की जानकारी दी।
इस कार्यक्रम में देश के विभिन्न भागों से सामाजिक कार्यकर्ताओं, गैर-सरकारी संगठनों के प्रतिनिधियों, उद्यमियों, अनुसंधान संगठनों, वित्त और व्यापार विशेषज्ञों ने हिस्सा लिया।
शिक्षा मंत्रालय
केन्द्रीय मानव संसाधन विकास मंत्री कल बेंगलूरू स्थित इसरो मुख्यालय में विशिष्ट प्रधानमंत्री नवाचार शिक्षण कार्यक्रम  ध्रुव का शुभारंभ करेंगे
केन्द्रीय मानव संसाधन विकास मंत्री श्री रमेश पोखरियाल ‘निशंक’ कल बेंगलूरू स्थित इसरो मुख्यालय में विशिष्ट प्रधानमंत्री नवाचार शिक्षण कार्यक्रम  ‘ध्रुव’ का शुभारंभ करेंगे। इस कार्यक्रम का उद्देश्य प्रतिभाशाली छात्रों को उनकी पूरी क्षमता का एहसास कराना और समाज के लिए योगदान देने के लिए प्रेरित करना होगा। इसरो के अध्यक्ष डॉ. के.सिवन, अंतरिक्ष में प्रवेश करने वाले पहले भारतीय नागरिक विंग कमांडर राकेश शर्मा एसी , भारत सरकार के प्रमुख वैज्ञानिक सलाहकार प्रोफेसर के.विजय राघवन इस अवसर पर सम्मानित अतिथि होंगे।
श्री रमेश पोखरियाल निशंक ने कहा कि प्रधानमंत्री नवाचारी शिक्षण कार्यक्रम प्रतिभाशाली बच्चों की पहचान करने और उन्हें प्रोत्साहन देने तथा उनके कौशल और ज्ञान को समृद्ध करने के लिए शुरू किया जा रहा है। उन्होंने यह भी कहा कि पूरे देश में मौजूद उत्कृष्टता केन्द्रों में, विभिन्न क्षेत्रों में जाने-माने विशेषज्ञों द्वारा प्रतिभाशाली बच्चों को परामर्श और प्रशिक्षण दिया जाएगा, ताकि वे अपनी पूर्ण क्षमता तक पहुंच सकें। उन्होंने उम्मीद जाहिर कि अधिकांश चुने गए छात्र अपनी पसंद के क्षेत्रों में उच्चतम स्तर तक पहुंचेंगे और अपने समुदाय, राज्य और राष्ट्र के लिए गौरव अर्जित करेंगे।
मानव संसाधन विकास मंत्री ने कहा कि इस तरह के कार्यक्रमों से भारत नवाचारों के लिए एक बेहतर स्थान बन जाएगा। नए नवोन्मेषी निर्धारित समय में 5 ट्रिलियन डॉलर की अर्थव्यवस्था के लक्ष्य को प्राप्त करने में राष्ट्र के मददगार साबित होंगे।
श्री पोखरियाल ने यह भी कहा कि पहले बैच में 60 उत्कृष्ट प्रतिभाशाली छात्रों का चयन किया गया है। कल की शुरूआत के बाद इन 60 छात्रों के साथ 14 दिन की अवधि का एक कार्यक्रम शुरू किया जाएगा, जो 23 अक्टूबर, 2019 को आयोजित समापन समारोह में पूरा होगा।
- इस कार्यक्रम का नाम ‘ध्रुव’ तारे के नाम पर ‘ध्रुव’ होगा और प्रत्येक छात्र ‘ध्रुव तारा’ कहलाएगा। इस प्रकार छात्र अपनी उपलब्धियों के माध्यम से चमकेंगे और दूसरों के अनुसरण के मार्ग को प्रकाशित करेंगे।
- इस कार्यक्रम में दो क्षेत्र विज्ञान और कला प्रदर्शन शामिल हैं। कुल मिलाकर 60 छात्र होंगे, जिसमें प्रत्येक क्षेत्र में 30 छात्र होंगे।
- सरकारी और निजी स्कूलों से 9वीं से 12वीं तक के छात्रों का चयन किया जाएगा।
- यह कार्यक्रम का पहला चरण है जिसका धीरे-धीरे अन्य क्षेत्रों जैसे रचनात्मक लेखन आदि में विस्तार किया जाएगा।
स्कूल शिक्षा और साक्षरता विभाग में सचिव श्रीमती रीना रे, विज्ञान और प्रौद्योगिकी मंत्रालय, संस्कृति मंत्रालय और नीति आयोग के अन्य वरिष्ठ अधिकारी भी इस अवसर पर उपस्थित रहेंगे।
सूक्ष्म, लघु एवं मध्यम उद्यम मंत्रालय
केंद्रीय मंत्री श्री नारायण राणे ने कहा- स्वदेशी उत्पादन के लिए लक्ष्य क्षेत्र के रूप में स्वास्थ्य को चुना गया है और एमएसएमई के बीच उच्च विनिर्माण क्षमताओं को बढ़ावा देने के लिए संरचनात्मक निर्णय लिए जा रहे हैं ताकि आत्मनिर्भर भारत और निर्यात को प्राप्त करने के लिए समर्थ बनाया जा सके
केंद्रीय सूक्ष्म लघु और मध्यम उद्यम मंत्री मंत्री श्री नारायण राणे ने 3 मई 2023 को नई दिल्ली में भारत हेल्थ डायलॉग  प्लेटफॉर्म का लोकार्पण किया। इस अवसर पर अपने संबोधन में श्री राणे ने कहा, "आदरणीय प्रधानमंत्री श्री नरेन्द्र मोदी जी के प्रेरणादायक और व्यापक दृष्टिकोण वाले नेतृत्व में, मंत्रालय भारत को वैश्विक विनिर्माण हब बनाने और सभी पहलुओं में आत्मनिर्भर बनाने के लिए भविष्य की प्रतिरोधी वैश्विक आपूर्ति श्रृंखलाओं को बनाने के लिए काम कर रहा है। हमारे मंत्रालय ने स्वास्थ्य को आयात विकल्प का लक्ष्य बनाया है और आईएचडी के साथ संरचनात्मक हस्तक्षेपों के लिए साझेदारी कर रहा है, जिससे एमएसएमई के बीच उन्नत विनिर्माण क्षमताओं को बढ़ावा मिले, जो स्वास्थ्य डोमेन में आत्मनिर्भर भारत और निर्यात प्रोत्साहन की प्राप्ति के लिए सहायता प्रदान करती हैं।"
भारतीय चिकित्सा अनुसंधान परिषद  एम्स दिल्ली में भारत स्वास्थ्य संवाद के शुभारंभ पर शीर्ष वैश्विक स्वास्थ्य उद्योग के विशेषज्ञों और उद्योग नेताओं के अनुसार, आज जब देश स्वायत्तता  के लिए प्रयास कर रहा है, भविष्य की तकनीकें और नवाचार भारतीय स्वास्थ्य के सभी पहलुओं को बदल देंगे, उनका कहना था कि अत्याधुनिक तकनीकों का भविष्य भारत की जीत होगी और सूक्ष्म लघु और मध्यम उद्यम मंत्रालय की भूमिका उन्नत विनिर्माण वातावरण बनाने में महत्वपूर्ण है, जो भारत को आत्मनिर्भर बनाने और स्वास्थ्य से संबंधित क्षेत्र में भारत को विनिर्माण हब बनाने में मदद करेगी।
इंडिया हेल्थ डायलॉग  सहयोगी और हितधारकों का मंच है और एक वैश्विक पहल है। यह भारतीय व्यापार और वाणिज्य मंडल की साझेदारी में भारतीय चिकित्सा अनुसंधान परिषद, भारतीय मेडिकल एसोसिएशन  के साथ और सशक्त वातावरण बनाने के लिए समर्थित सूक्ष्म, लघु और मध्यम उद्यम मंत्रालय के सहयोग से स्वास्थ्य और स्वास्थ्य सेक्टर को क्रांतिकारी बनाने के लिए काम कर रहा है।
भारत चैंबर के अध्यक्ष और सीईओ श्री नितिन पांगोत्रा ने कहा कि आईएचडी विशेष रूप से एक एकीकृत प्लेटफॉर्म के रूप में डिजाइन किया गया है, जो स्वास्थ्य क्षेत्र में आत्मनिर्भर भारत को बढ़ावा देने और एक प्रगतिशील इकोसिस्टम का निर्माण करने के लिए मुख्य नेतृत्व करेगा। उन्होंने कहा कि इस प्लेटफ़ॉर्म से राज्य सरकारों के लिए अपने संबंधित राज्यों में व्यापार और निवेश के अवसरों को दिखाने का एक बड़ा अवसर भी है। डॉ. राजीव सचिव, स्वास्थ्य अनुसंधान और आईसीएमआर के संचालक डॉ. राजीव बहल ने आईसीएमआर कैंपस में इंडिया हेल्थ डायलॉग  का शुभारंभ करने के लिए धन्यवाद व्यक्त किया।
एमजी/एमएस/आरपी/एसजे
(Visitor Counter : 134
युवा कार्यक्रम एवं खेल मंत्रालय
फिट इंडिया स्कूल सप्ताह के आयोजन में आंध्र प्रदेश शीर्ष पर, राज्य के 21,000 से अधिक स्कूलों ने फिट इंडिया ध्वज प्राप्त किया
प्रधानमंत्री श्री नरेंद्र मोदी के एक आह्वान ने फिट इंडिया आंदोलन की एक अद्भुत नींव रखी है। यह आंदोलन इस साल 29 अगस्त को शुरू किया गया था। अपने लोकप्रिय रेडियो शो मन की बात में प्रधानमंत्री श्री मोदी ने 24 नवंबर को देश के सभी स्कूलों से दिसंबर मास में फिट इंडिया सप्ताह मनाए जाने का अनुरोध किया था ताकि वे फिट इंडिया स्टार रैंकिंग में शामिल हो जाएं।
फिट इंडिया स्कूल सप्ताह अभी तक 26,845 स्कूलों में आयोजित किया जा चुका है। आंध्र प्रदेश 13,839 स्कूलों में फिट इंडिया सप्ताह का आयोजन करके शीर्ष स्थान पर है। कर्नाटक और उत्तर प्रदेश ने क्रमशः 1,967 और 1,504 स्कूलों में इस सप्ताह का आयोजन करके दूसरा और तीसरा स्थान प्राप्त किया है।
इस सप्ताह के दौरान योग, फ्री-हैंड व्यायाम, खेल प्रतियोगिताओं, चित्रकला प्रतियोगिताओं और फिटनेस पर निबंध और वाद-विवाद प्रतियोगिताओं जैसी गतिविधियों का स्कूलों में आयोजन किया गया। इन प्रतियोगिताओं में छात्र जीवन में फिटनेस के महत्व पर जोर दिया गया।
वर्तमान में 21,344 स्कूलों ने फिट इंडिया ध्वज प्राप्त किया गया है। एक बार फिर आंध्र प्रदेश ने 8,117 ध्वज प्राप्त करके पूरे देश में फिट इंडिया-रैंक वाले स्कूलों में शीर्ष स्थान प्राप्त किया है। इसके बाद 5,989 स्कूलों के साथ कर्नाटक ने दूसरा स्थान प्राप्त किया है।
कुछ स्कूलों जैसे अर्वाचिन इंटरनेशनल स्कूल, नई दिल्ली ने बड़े रचनात्मक रूप से अपनी प्रतिबद्धता का प्रदर्शन किया है। स्कूल ने फिट इंडिया के लिए एक गाने का सृजन किया है जिसे स्कूल के अध्यापकों और छात्रों ने धुन बनाकर गाया है। इसी प्रकार केंद्रीय विद्यालय सेक्टर 8, आर. के. पुरम ने अपने छात्रों के साथ फिटनेस क्रियाओं का एक अनूठा प्रदर्शन किया है। ज़ी लिटेरा स्कूल, करूर, तमिलनाडु की एन. नेत्रा और साईबाला सेंट्रल स्कूल आंध्र प्रदेश के आर. तेजस्वी ने अपनी विशेष कलाकारी से सभी को प्रभावित किया है।
भारत में शुरू की गई यह स्कूलों की पहली फिटनेस रेटिंग वाली फिट इंडिया स्कूल रैंकिंग प्रणाली है। इसके तहत स्कूलों को फिट इंडिया ध्वज और 3-स्टार और 5-स्टार रेटिंग प्रदान की जाती है, जो छात्रों और शिक्षकों के फिटनेस स्तर, उपलब्ध बुनियादी ढांचे और फिटनेस गतिविधियों में उनकी भागीदारी पर निर्भर करती है। एफआईटी इंडिया ध्वज प्राप्त करना फिट इंडिया स्कूल रैंकिंग प्राप्त करने की पहली शर्त है।
सामाजिक न्याय एवं अधिकारिता मंत्रालय
दिव्य कला मेला 29 जून से 5 जुलाई तक जयपुर में आयोजित किया जाएगा
लगभग 20 राज्यों/केंद्र शासित प्रदेशों के 100 दिव्यांग कारीगर/कलाकार और उद्यमी अपने उत्पाद तथा कौशल का प्रदर्शन करेंगे
दिव्यांग जन सशक्तिकरण विभाग, देशभर के दिव्यांगों/उद्यमियों कारीगरों के उत्पादन और शिल्प कला को प्रदर्शित करने के लिए एक अनूठे कार्यक्रम ‘दिव्य कला मेला’ को 29 जून से 5 जुलाई तक जवाहर कला केंद्र, जवाहर लाल नेहरू मार्ग, जयपुर राजस्थान में आयोजित कर रहा है।
यह मेला आगंतुकों के लिए एक रोमांचक अनुभव होगा क्योंकि इसमें जम्मू कश्मीर, उत्तर पूर्वी राज्य सहित देश के विभिन्न हिस्सों के रंग-बिरंगे उत्पाद जैसे कि हस्तकला, हस्तकरघा, कशीदाकारी के काम और डिब्बा बंद खाद्य पदार्थ एक साथ देखने को मिलेंगे।
यह पीडब्ल्यूडी/दिव्यांगजनों के आर्थिक सशक्तिकरण की दिशा में डीई पीडब्ल्यूडी की एक अनूठी पहल है। दिव्य कला मेला दिव्यांगों के उत्पादों और कौशलों के विपणन एवं प्रदर्शन के लिए एक बड़ा मंच प्रस्तुत करता है। जयपुर, राजस्थान में आयोजित यह दिव्य कला मेला 2022 से शुरू होने वाली दिव्य कला मेला की श्रृंखला में छठवाँ है- i) दिल्ली, दिसंबर 2022, ii) मुंबई, फरवरी 2023, iii) भोपाल, मार्च 2023, iv) गुवाहाटी, मई 2023, v) इंदौर, जून 2023,
लगभग 20 राज्यों/केंद्रशासित प्रदेशों के लगभग 100 दिव्यांग कारीगर/ कलाकार और उद्यमी अपने उत्पादों और कौशलों का प्रदर्शन इसमें करेंगे। व्यापक श्रेणी में निम्नलिखित उत्पाद यहाँ होंगे: गृह सज्जा और जीवनशैली, कपड़े, स्टेशनरी और पर्यावरण के अनुकूल उत्पाद, डब्बा बंद खाद्य पदार्थ, जैविक उत्पाद, खिलौने और उपहार, व्यक्तिगत उपयोग की वस्तुएं- आभूषण, क्लच बैग। यह सभी के लिए ‘वोकल फ़ॉर लोकल’ बनने का अवसर है और दिव्याँग कारीगरों द्वारा अतिरिक्त साहस से बनाए गए उत्पादों को यहाँ देखा और खरीदा जा सकेगा।
सात दिवसीय जयपुर का ‘दिव्य कला मेला’ सुबह 10:00 बजे से रात्रि 10:00 बजे तक खुला रहेगा। 29 जून से 5 जुलाई के दौरान इसमें दिव्यांग कलाकारों और जाने-माने कलाकारों की प्रस्तुतियों सहित सांस्कृतिक गतिविधियों की एक श्रृंखला देखी जा सकती है। कार्यक्रम में पर्यटक देश के विभिन्न क्षेत्रों के अपने पसंदीदा भोजन का आनंद भी ले सकते हैं।
कार्यक्रम का उद्घाटन डॉ वीरेंद्र कुमार, केंद्रीय, सामाजिक न्याय एवं अधिकारिता मंत्री, भारत सरकार द्वारा 29 जून को शाम 5:00 बजे होना निश्चित है इस अवसर पर भारत सरकार की सामाजिक न्याय और आधिकारिता राज्य मंत्री श्रीमती प्रतिमा भौमिक भी उपस्थित रहेंगी।
विभाग के पास इस अवधारणा को बढ़ावा देने के लिए भव्य योजनाएं हैं, जिसके तहत देश भर में ‘दिव्य कला मेला’ का आयोजन किया जाएगा। 2023-24 के दौरान यह कार्यक्रम भारत के 12 शहरों में आयोजित किया जाएगा।
रक्षा मंत्रालय
सप्त शक्ति कमान ने पश्चिमी सीमा क्षेत्र में किया ‘सुदर्शन शक्ति’ अभ्यास
भारतीय सेना की सप्त शक्ति कमान ने 22 से 25 मई 2023 तक राजस्थान और पंजाब में पश्चिमी सीमाओं पर 'सुदर्शन शक्ति 2023' का युद्धाभ्यास किया।
अभ्यास 'सुदर्शन शक्ति 2023' को नेटवर्क-केंद्रित वातावरण में आपरेशनल योजनाओं को संचालित करने के लिए डिज़ाइन किया गया था। हाई टेम्पो ऑपरेशंस के हिस्से के रूप में ग्रे जोन वारफेयर सहित दुश्मन के खतरे के सभी क्षेत्रों के तहत एक समन्वित अनुप्रयोग में लड़ाकू शक्ति, युद्ध समर्थन और लॉजिस्टिक सपोर्ट का अभ्यास किया गया। इस अभ्यास में मल्टीप्लायरों का एकीकृत उपयोग जैसे विशेष बलों, ड्रोन, टीथर्ड ड्रोन, लॉटर गोला-बारूद के साथ-साथ इलेक्ट्रॉनिक युद्ध के प्रमुख पहलुओं को कवर करने वाली आला तकनीकों को सक्रिय रूप से प्रयोग किया गया। भीषण गर्मी के बावजूद सैनिकों ने अनुकरणीय प्रशिक्षण मानकों और उच्च मनोबल का प्रदर्शन किया । इस अभ्यास के माध्यम से जनवरी 2023 में चीफ ऑफ आर्मी स्टाफ जनरल मनोज पांडे द्वारा प्रतिपादित परिवर्तन के पांच स्तंभों के घोषित उद्देश्यों को पूरा किया।
दक्षिण पश्चिमी कमान के जनरल ऑफिसर कमांडिंग-इन-चीफ लेफ्टिनेंट जनरल बीएस राजू और पश्चिमी वायु कमान के एयर ऑफिसर कमांडिंग-इन-चीफ एयर मार्शल पीएम सिन्हा इस अभ्यास के साक्षी रहे। उनकी भागीदारी विभिन्न आपरेशनल परिदृश्यों के दौरान सेना और वायु सेना के बीच समन्वय का एक उत्कृष्ट उदाहरण है। "सुदर्शन शक्ति 2023" का सफल समापन दक्षिण पश्चिमी कमान और इसकी संबद्ध इकाइयों की उच्च स्तर की आपरेशनल तैयारियों और भविष्य की चुनौतियों से लड़ने की क्षमता के प्रति प्रतिबद्धता दिखाती है।
0000
RS/DB/DS 25-5-23
(Visitor Counter : 9
रक्षा मंत्रालय
"समुद्र सेतु" - भारतीय नौसेना, ईरान इस्लामी गणतंत्र से नागरिकों को स्वदेश लायेगी
भारतीय नौसेना ने भारतीय नागरिकों को वापस लाने के लिए 08 मई,2020 से ऑपरेशन समुद्र सेतु शुरूकिया था। भारतीय नौसेना के जहाजों,जलाश्व और मगर ने पहले ही मालदीव और श्रीलंका से 2874 नागरिकों को कोच्चि और तूतीकोरिन बंदरगाहों तक पहुँचाया है।
समुद्र सेतु के अगले चरण में, भारतीय नौसेना का जहाज शार्दुल 08 जून 2020 को ईरान इस्लामी गणतंत्र के बंदर अब्बास बंदरगाह से भारतीय नागरिकों को लेकर पोरबंदर, गुजरात के लिए रवाना होगा। ईरान इस्लामी गणतंत्र स्थित भारतीय मिशन, भारतीय नागरिकों की सूची तैयार कर रहा है.जिन्हें आवश्यकमेडिकल स्क्रीनिंग के बाद यात्रा की सुविधा प्रदान की जायेगी।
आईएनएस शार्दुलजहाज पर कोविडसे संबंधित सामाजिक दूरी बनाये रखने के मानदंडों का पालन किया जा रहा है और इसके लिए जहाज को विशेष रूप से तैयार किया गया है।निकासी अभियान के लिएअतिरिक्त मेडिकल स्टाफ, डॉक्टरों, स्वच्छता विशेषज्ञ, पोषण विशेषज्ञ, मेडिकल स्टोर, राशन, व्यक्तिगत सुरक्षा उपकरण, फेस-मास्क, जीवन रक्षक गियर समेत अन्यव्यवस्थाएं की गयीहैं। आवश्यक वस्तुओं में अधिकृत मेडिकल पोशाक के अलावा, कोविड -19 से निपटने के लिए विशिष्ट चिकित्सा उपकरण समेत कोविड -19 संकट के दौरान भारतीय नौसेना द्वारा विकसित किए गए अभिनव उत्पादों को भी शामिल किया गया है।
समुद्र-मार्ग से पोरबंदर तक लाने के दौरान नागरिकों को बुनियादी सुविधाएं और चिकित्सा सुविधाएं प्रदान की जाएंगी। आकस्मिक स्थिति के लिए विशेष आइसोलेशन कम्पार्टमेंट भी चिन्हित किये गए हैं। बिना लक्षण वाले व्यक्तियों समेत कोविड -19 से जुड़ी विशिष्ट चुनौतियों के मद्देनजर, मार्ग के लिएसख्त प्रोटोकॉल निर्धारित किए जा रहे हैं।
पोरबंदर में उतरने के बाद, देखभाल के लिए नागरिकों को राज्य अधिकारियों को सौंप दिया जाएगा।
एसजी/एएम/जेके
(
प्रधानमंत्री कार्यालय
प्रधानमंत्री ने कोविड-19 से जल्द स्वास्थ्य लाभ के लिये पूर्व अमेरिकी राष्ट्रपति बराक ओबामा को शुभकामनायें दीं
प्रधानमंत्री श्री नरेन्द्र मोदी ने पूर्व अमेरिकी राष्ट्रपति श्री बराक ओबामा को कोविड-19 से जल्द स्वास्थ्य लाभ करने की शुभकामनायें दी हैं।
पूर्व अमेरिकी राष्ट्रपति बराक ओबामा के एक ट्वीट के प्रत्युत्तर में प्रधानमंत्री ने अपने ट्वीट में कहा हैः
“बराक ओबामा, आपको कोविड-19 से शीघ्र स्वास्थ्य लाभ करने तथा आपके परिवार के उत्तम स्वास्थ्य और कुशलक्षेम के लिये मेरी शुभकामनायें।”
रक्षा मंत्रालय
मोम्बासा में भारतीय नौसेना का जहाज तलवार कटलास एक्सप्रेस 2021 अभ्यास में भाग लेगा
भारतीय नौसेना का जहाज तलवार दिनांक 26 जुलाई 2021 से 06 अगस्त 2021 तक अफ्रीका की ईस्ट कोस्ट पर होने वाले अभ्यास कटलास एक्सप्रेस 2021 में भाग ले रहा है। यह अभ्यास पूर्वी अफ्रीका और पश्चिमी हिंद महासागर में राष्ट्रीय और क्षेत्रीय समुद्री सुरक्षा को बढ़ावा देने के लिए आयोजित एक वार्षिक समुद्री अभ्यास है। अभ्यास के 2021 के संस्करण में 12 पूर्वी अफ्रीकी देश, यूएस, यूके, भारत और विभिन्न अंतर्राष्ट्रीय संगठनों जैसे अंतर्राष्ट्रीय समुद्री संगठन , युनाइटेड नेशंस ऑफिस ऑन ड्रग्स एंड क्राइम , इंटरपोल, यूरोयूरोपियन यूनियन नेवल फोर्स , क्रिटिकल मैरीटाइम रूट्स इंडियन ओशन  और ईयूसीएपी सोमालिया की भागीदारी शामिल है। भारतीय नौसेना अभ्यास में 'प्रशिक्षक की भूमिका' में भाग ले रही है।
यह युद्धाभ्यास पूर्वी अफ्रीका के तटीय क्षेत्रों पर केंद्रित है और संयुक्त समुद्री कानून लागू करने की क्षमता का आकलन और सुधार करने, राष्ट्रीय और क्षेत्रीय सुरक्षा को बढ़ावा देने और क्षेत्रीय नौसेनाओं के बीच अंतरसंचालनीयता बढ़ाने के लिए डिज़ाइन किया गया है। अभ्यास के हिस्से के रूप में भारतीय नौसेना, अन्य भागीदारों के साथ, समुद्री सुरक्षा संचालन के विभिन्न क्षेत्रों में भाग लेने वाले अलग अलग देशों की टुकड़ियों के प्रशिक्षण का कार्य करेगी। समुद्री डोमेन जागरूकता के संबंध में विभिन्न भागीदार देशों के बीच सूचना साझाकरण और सूचना प्रवाह भी इस अभ्यास का एक प्रमुख फोकस है और भारत का सूचना संलयन केंद्र - हिंद महासागर क्षेत्र  की भागीदारी इसकी प्राप्ति में योगदान देगी।
अभ्यास के अंतर्गत जहाज केन्या के मोम्बासा का दौरा कर रहा है, जिसमें केन्या नौसेना के साथ कई अन्य पेशेवराना बातचीत की भी योजना है। मोम्बासा में रहने के दौरान जहाज कटलास एक्सप्रेस प्रतिभागियों के अलावा केन्या, भारतीय समुदाय और अन्य भागीदारों के साथ दोस्ती प्रगाढ़ बनाने के लिए अनेक कार्यक्रमों की मेज़बानी करेगा।
अफ्रीका के पूर्वी तट और पश्चिमी आईओआर के साथ के देशों के प्रति भारत की प्रतिबद्धता आईएनएस तलवार की यात्रा से और मजबूत होने जा रही है और यह हिंद महासागर क्षेत्र में समुद्री सहयोग की दिशा में भारत की घोषित नीति और सागर  दृष्टिकोण के अनुरूप है।